নিজস্ব প্রতিবেদন : সেখানে রাজনীতির কোনও রং ছিল না। ছিলেন না কোনও রাজনৈতিক ব্যক্তিত্বও। রাজভবনে চা চক্রে চর্চা হল শুধুই সাহিত্য নিয়ে। হাজির ছিলেন জয় গোস্বামী, শঙ্কর, মীরাতুন নাহাররা। বৃহস্পতিবার রাজ্যপালের আমন্ত্রণে রাজভবনে চা-চক্রে যোগ দেন বিশিষ্ট বুদ্ধিজীবীরা। রাজ্যপাল কেশরীনাথ ত্রিপাঠী নিজেও সাহিত্যচর্চা করেন। আমন্ত্রিত বিশিষ্টজনেদের নিজের লেখা তিনটি কবিতার বইও এদিন উপহার দেন তিনি। মূলত, বর্তমান বাংলা সাহিত্য এবং তা হিন্দি অনুবাদ করার বিষয়ে কথা হয় সেখানে। ভবিষ্যতে আবারও বাংলার কবি-সাহিত্যিকদের সঙ্গে এধরনের আলোচনায় বসার আগ্রহ প্রকাশ করেন রাজ্যপাল।